**PATVIRTINTA**

Širvintų r. Gelvonų gimnazijos

2018 m. sausio 2 d. direktoriaus

įsakymu Nr. V- 3

**ŠIRVINTŲ R. GELVONŲ GIMNAZIJOS 2018 METŲ VEIKLOS PLANAS**

1. **BENDROJI DALIS**

Gelvonų gimnazijos 2018 m. veiklos planas parengtas vadovaujantis mokyklos 2016–2018 metų strateginiu planu ir Mokyklos veiklos tobulinimo planu, parengtu vadovaujantis išorės vertinimo išvadomis. Plane išdėstyti svarbiausi mokyklos veiklos etapai, pateikiama situacijos analizė, veikla planuojama pagal iškeltus tikslus. Veiklos planas apima ugdymo turinio formavimą ir įgyvendinimą, ugdymo proceso organizavimą, kokybės gerinimą, mokyklos išteklių formavimą, neformaliojo švietimo organizavimą, savivaldos institucijų, bibliotekos, bendrabučio, specialiojo pedagogo, socialinio pedagogo, Vaiko gerovės komisijos veiklą.

Gimnazijos veikla nukreipta į kokybišką ugdymo procesą, sąmoningos asmenybės ugdymą.

Veikla planuojama remiantis situacijos analize, įsivertinimo išvadomis, atsižvelgiant į gimnazijos bendruomenės poreikius ir nuostatas.

Veiklos planą parengė darbo grupė, patvirtinta 2017 m. gruodžio 5d. direktoriaus įsakymu Nr. V- 101.

**II.**  **PRAĖJUSIŲ METŲ VEIKLOS ANALIZĖ**

2017 metų mokyklos veiklos planas buvo orientuotasįugdymo kokybės ir veiksmingumo užtikrinimą, bendravimo ir bendradarbiavimo kultūros, rūpinimosi mokiniais politikos stiprinimą.

Ugdymo kokybė ir veiksmingumas buvo gerinami tobulinant pamokos kokybę. Įgyvendinant šį tikslą, dėmesys buvo sutelktas į inovatyvių mokymo(-si) metodų ir ugdomosios veiklos formų, skatinančių mokinių aktyvumą, bendradarbiavimą ir mokymosi motyvaciją, taikymą. Bendrasis ugdymo organizavimas mokyklos veiklos išorinio vertinimo metu buvo įvertintas 3 lygiu. Mokykloje įgyvendinama mokymosi pasiekimų gerinimo sistema. Siekdami didesnį dėmesį skirti mokymosi motyvacijai skatinti ir išmokyti mokinius savarankiškai rasti informaciją, ją apibendrinti, klasifikuoti ir susieti su savo asmenine patirtimi, mokytojai vedė pamokas netradicinėje aplinkoje (gamtoje, teatre, muziejuose), organizavo susitikimus, pokalbius su įvairių profesijų atstovais, menininkais, įdomiais žmonėmis. Edukacinės pamokos vyko Vytauto Didžiojo karo, Anykščių Arklio, Lietuvos banko, etnokosmologijos, Kėdainių krašto, Kauno aviacijos muziejuose. Vyko pažintinės edukacinės ekskursijos po Molėtų, Anykščių kraštus.

Ieškodami būdų ir formų gabių ir mokymosi sunkumų turinčių mokinių ugdymo(si) tobulinimui, mokytojai kartu su mokiniais organizavo įvairias šventes, konkursus, dalyvavo respublikiniuose ir Širvintų švietimo centro organizuojamuose renginiuose bei olimpiadose.

2017 metais mokiniai dalyvavo vertimų konkurse „Tavo žvilgsnis”, „Bebro“ ir „Kengūros“ konkursuose.

Mokykloje nuolat skatinama mokyklos bendruomenės narių partnerystė bei bendravimo kultūra. Ieškota naujų bendradarbiavimo ir atvirumo formų bei partnerių, parengtos ir įgyvendintos visą mokyklos bendruomenę įtraukiančios veiklos, padedančios kurti saugią modernią mokyklą. Didelis dėmesys skirtas renginių organizavimui, puoselėjant senąsias ir kuriant naujas tradicijas, stiprinant mokyklos narių tarpusavio ryšį.

2017 metais nuo rugsėjo 1-osios dienos prijungta Bagaslaviškio Igno Šeiniaus pagrindinė mokykla ir ji tapo Gelvonų gimnazijos pradinio ugdymo skyriumi. 12 ugdytinių mokosi mišrioje ikimokyklinio ugdymo grupėje ir 9 mokiniai 1 ir 4 klasėse(1kl. – 1, 2 kl. – 6 ir 4 kl. – 2 mok.).

Gimnazijos bendruomenė, vykdydama veiklos planą, atliko daugumą planuotų darbų. Mokykloje pagal pamokų, neformaliojo ugdymo, klasių vadovų veiklos tvarkaraščius pakankamai sklandžiai vyko ugdomoji veikla. Klasių vadovai organizavo įvairius renginius vadovaudamiesi planais ir susitarimais, vykdė prevencinę veiklą, mokykloje vyko numatytos šventės. Suorganizuota 10 integruotų pamokų, 17 – edukacinių išvykų. Informatyvesnė tapo gimnazijos interneto svetainė.

Kaip ir kiekvienais mokslo metais, taip ir 2017 m. m. mūsų mokiniai atstovavo gimnazijai įvairiuose rajoniniuose, respublikiniuose konkursuose, olimpiadose, varžybose, rajoniniuose bei respublikiniuose ir tarptautiniuose projektuose. Vyko akcijos „Savaitė be patyčių“, „Ir maži ir dideli vienam draugiškam būry,“ „ Ištieskime gerumui ranką.“

įvairiose akcijose. Pradinių klasių mokiniai dalyvavo Jonavos rajono Upninkų pagrindinės mokyklos tarpmokyklinėje konferencijoje „Mano projektas‘, matematikos konkurse „Kengūra“.

 Lapkričio mėnesį vyko renginys, sukvietęs buvusius mokinius į renginį „Jie garsina mūsų mokyklą“.

Mokyklos specialioji pedagogė- logopedė, socialinė pedagogė teikė pagalbą mokiniams,

konsultavo mokinių tėvus ir mokytojus. Įvyko 12 mokyklos vaiko gerovės komisijos posėdžių.

Nuo rugsėjo 1 dienos gimnazijos ikimokyklinio ugdymo ir pirmos klasės mokiniai dalyvauja prevencinėje programoje „Zipio draugai“, o 2-4 klasių pradinukai – „Obuolio draugai“.

Gimnazija – aktyvi tarptautinio projekto „Sąžiningas sportas Europoje“ narė“

Organizuojant mokyklos ugdymo veiklas ryškus mokyklos ir mokytojų tarybų, metodinių grupių, kurių pirmininkai yra mokyklos metodinės tarybos nariai, indėlis.

Administracija visus darbus planuoja, derina ir vykdo kartu su metodine taryba, dažnai suburiamos įvairios veiklos grupės.

Surengtas numatytų mokytojų tarybos posėdžių skaičius. Tematika pasiūlyta atsižvelgiant į 2016 metais vykusiu išorės vertinimu.

 Posėdžių metu priimti konkretūs nutarimai ugdymo proceso ir mokyklos veiklos tobulinimo klausimais. Įgyvendinamas mokyklos veiklos tobulinimo veiksmų planas.

Visi mokytojai išmaniai naudojasi elektroninio dienyno teikiamomis galimybėmis: informuoja mokinius ir jų tėvus (globėjus) apie ugdymo(si) pasiekimus, pamokų lankomumą, suformuoja pusmečių bei metines ataskaitas, bendrauja tarpusavyje ir su tėvais rašydami pranešimus. Neturintiems prieigos prie interneto tėvams (globėjams) buvo pateikiama spausdinta informacija elektroninio dienyno duomenų pagrindu. Elektroniniu dienynu naudojasi ir neformaliojo ugdymo veiklas organizuojantys pedagogai.

Renginys „Miestelio istorijos“ - viena iš mokyklos atvirumo formų. Dalyvavo viešnia iš Anglijos Sussan Storing, kuri atskleidė savo kultūros paslaptis. Renginio metu vyko netradicinės pamokos, mokiniai turėjo galimybę pabendrauti su įdomiais žmonėmis.

Tikslingai stebėta mokytojų veikla pamokoje bei neformaliojo švietimo užsiėmimai, vertinami ugdymo turinio planavimo dokumentai. Siekiant efektyviai ir tikslingai naudoti turimus materialinius išteklius, patobulintos poilsio ir edukacinės erdvės: suremontuoti istorijos, muzikos, lietuvių kalbos kabinetai, mokyklos koridoriai, valgykla, bendrabutis.

Organizuojami bendri renginiai su Gelvonų krašto bendruomene: mokyklos bendruomenė dalyvavo renginyje „Vienybės tiltai Lietuvos šimtmečiui“. Mokinių folkloro kolektyvas „Dagilėlis“ dalyvavo Širvintų kultūros centro Gelvonų filialo kultūros dienoje, vyko į renginį Širvintų kultūros centre, skirtą Lietuvos Nepriklausomybės atkūrimo dienai paminėti. Mokiniai puoselėja etnokultūros tradicijas ir bendradarbiauja su folkloro kolektyvu „Savingė“.

Prioritetu laikydami sąmoningos mokinių drausmės ir gero elgesio kultūrą, klasių auklėtojai tikslingai planavo prevencinės priemones, edukacines išvykas ir renginius. Vyko mokinių elgesio taisyklių aptarimas, bendros mokinių ir tėvų išvykos, bendruomenės narių anketavimas ir apklausos rezultatų pristatymai tėvų susirinkimuose.

Dalyvaujame projekte „ERAZMUS+“. Bendradarbiaujame su kitomis šalimis.

Klasių auklėtojai kelia kvalifikaciją, žinias atnaujindami seminaruose, kursuose. Mokytojai ir mokinių tėvai kėlė kvalifikaciją psichologų mokymuose – seminaruose: „Mokinio refleksija: pažangos ir lūkesčio įvertinimas savo veiklos tobulinimui“, „Kaip pasakyti vaikui „ne“, „Kaip dirbti su kitokiais vaikais“, „Kaip naudojant tinkamus žodžius pasiekti auklėjimo tikslų“.

Gimnazijos bendruomenė dalyvauja projekte „Pozityvi tėvystė“ .

Praėjusiais mokslo metais mokykloje buvo organizuoti standartizuoti testai 2,4,6,8 klasių mokiniams. Jų rezultatai buvo pristatyti mokytojų tarybos posėdyje, analizuoti metodinėse grupėse. Priimti susitarimai, siekiant gerinti mokinių pasiekimus.

Buvo nuolat stebimi mokinių pasiekimai, pusmečių rezultatai pristatomi tėvams klasių susirinkimuose bei mokslo metų pabaigoje rengiamoje konferencijoje. Skatinami labai gerai ir gerai besimokantys ir puikiai mokyklą lankantys mokiniai.

Mokykloje veikia mokinių asmeninės pažangos stebėjimo ir fiksavimo sistema, ja remdamasis kiekvienas mokinys yra susikūręs savo individualų pasiekimų aplanką. Pagal surinktą medžiagą mokiniai nuolat mokosi kelti individualius ugdymo tikslus, numatyti priemones ir būdus jiems įgyvendinti. Mokinius konsultuoja ir pagalbą teikia klasės auklėtojai, mokytojai, tėvai.

 Mokslo metų pradžioje klasių vadovai atliko tyrimą ,, Mokinių mokymosi stiliai“. Gautus rezultatus aptarė su mokiniais ir dalykų mokytojais. Pagal nustatytus mokymosi stilius parenkami individualūs mokymo metodai ir būdai, kurie padeda pagerinti kiekvieno mokinio pažangą. Siekiant geresnių ugdymo rezultatų, sudarytas pastovus konsultacijų tvarkaraštis. Greta įprastinių pamokų mokykloje organizuojama ir kitokia veikla ( būreliai, šventės, meno renginiai, projektai ir kt. ).

Mokyklos veiklos kokybei įsivertinti ir tobulinti atlikta mokinių ir tėvų apklausa (IQES online. Gauti rezultatai tenkina. tėvus. Jie džiaugiasi, kad jų vaikai mokomi bendradarbiauti, padėti vienas kitam, patys tėvai įtraukiami į mokymosi sėkmių aptarimus mokykloje.Mokiniai tvirtina, kad mokytojai visur ir visada elgiasi draugiškai ir pagarbiai. Visada padeda, paaiškina tiems, kuriems sunkiau sekasi mokytis.

Viena iš mokinių mokymosi pažangos sąlygų yra geras pamokų lankomumas. Klasių auklėtojai pasibaigus mėnesiui, pusmečiui ir mokslo metų pabaigoje klasės lankomumo analizę pristato socialiniam pedagogui. Siekdami geresnio pamokų lankomumo klasių auklėtojai ir socialinis pedagogas veda individualius pokalbius su blogiau lankančiais mokiniais, nuolat palaikomi ryšiai su tėvais, vyksta akcijos lankomumui gerinti (mažiausiai pamokų praleidę mokiniai vyksta į nemokamą ekskursiją). Spręsti mokyklos lankomumo problemas padeda ir socialiniai partneriai: seniūnija, policija. Tačiau kelia nerimą šeimų materialinė padėtis bei socialinė atskirtis. Mokiniai nuo 18 metų, o kai kurie ir anksčiau įsidarbina.

**SSGG ANALIZĖ**

|  |  |
| --- | --- |
| Stiprybės | Silpnybės |
| * Dirba išmanantys savo dalyką specialistai, nuolat keliantys pedagoginę kvalifikaciją.
* Mokyklos bendruomenė atvira viskam, kas nauja ir pažangu.
* Mokykloje kuriamos edukacinės mokymosi aplinkos, stiprinama mokinių mokymosi motyvacija.
* Sistemingas mokyklos interjero, aplinkos atnaujinimas, jauki aplinka.
* Bendra specialistų pagalba sprendžiant iškilusias problemas.
* Mokyklos materialinės bazės turtinimas(visi kabinetai aprūpinti kompiuteriais ir komp. projektoriais).
* Ryšys su kaimo bendruomene.
* Aktyvus dalyvavimas rajoniniuose renginiuose, konkursuose, olimpiadose.
* Sėkmingai pasinaudojama programų bei projektų teikiamomis galimybėmis.
* Mokyklos įvaizdžio formavimas, sklaida spaudoje.
 | * Daugiau kaip trečdalis vaikų yra iš socialiai remtinų arba priklausančių rizikos grupei šeimų.
* Daliai mokinių trūksta atsakomybės lankomumui, savarankiškam darbui.
* Išmokimo stebėjimas ir pažangos matavimas pamokoje.
* Šeimų materialinės sąlygos ir socialinė atskirtis įtakoja prastą lankomumą.
* Per menkas tėvų domėjimasis vaiko pasiekimais. Dalis tėvų (globėjų, rūpintojų) nesinaudoja elektroniniu dienynu ar nepakankamai stebi mokinių mokymosi rezultatus
* Kokybės įsivertinimas per mažai siejamas su iškeltų problemų sprendimu, mokytojai neįžiūri sąsajų.
 |
| Galimybės | Grėsmės |
| * Plėsti nuotolinį savarankišką pavienį mokymą suaugusiųjų klasėse.
* Saugios ir estetiškos edukacinės aplinkos kūrimas.
* Projektinės veiklos plėtimas (tarptautinėje erdvėje).
* Stiprinti ryšius su tėvais, raginti, kad jie motyvuotų mokinius siekti geresnių mokymosi rezultatų.
* Gerinti mokinių vertinimo ir įsivertinimo kokybę.
* Kurti akademinę, mokymosi motyvaciją skatinančią mokinių kultūrą.
* Siekti aukštesnės ugdymo kokybės naudojant šiuolaikines mokymo priemones ugdymo procesui organizuoti.
 | * Mažėjantis mokinių skaičius lemia Mokinio krepšelio lėšų mažėjimą, dėl nepakankamo finansavimo neišnaudojamos Bendrųjų ugdymo planų teikiamos galimybes
* Daugėja mokinių turinčių lankomumo, drausmės problemų, žalingų įpročių, elgesio ir emocinių sutrikimų. Ne visi atvykę mokiniai pasirengę siekti bendrų tikslų, laikytis susitarimų.
* Mažėja mokinių motyvacija siekti aukštesnių mokymosi rezultatų.
* Išlieka aktuali socialinės atskirties problema (mokinių iš socialinės rizikos šeimų skaičius išlieka didelis – 29 mok., nemokamą maitinimą gauna 57 mokiniai, iš soc. rizikos šeimų – 24 mok.)
* Mokymosi formų keitimas iš dieninio ugdymo klasių.
* Esant aukštam informacinių technologijų išsivystymui, mokiniai nenoriai skaito, nelabai noriai imasi sunkesnio kūrybinio darbo, pastebimas vartotojiškumas. Daug mokinių tuščiai leidžia laiką internete, vystosi priklausomybės, kurias mokytojams sunku kontroliuoti.
 |

1. **MOKYKLOS VEIKLOS STRATEGINIAI PRIORITETAI**

**I. Užtikrinti ugdymo kokybę ir veiksmingumą.**

 **II. Stiprinti bendravimo ir bendradarbiavimo kultūrą.**

 **III. Intensyvinti rūpinimosi mokiniais politiką.**

**PRIEMONIŲ PLANO ĮGYVENDINIMAS**

**2018 m.**

**I Prioritetas. Ugdymo kokybė ir veiksmingumas**

**Tikslas. Efektyvinti ugdymo(-si) procesą pamokoje**

|  |  |  |  |  |
| --- | --- | --- | --- | --- |
| Uždavinys | Priemonės pavadinimas | Data | Atsakingi | Lūkesčiai |
| 1 | 2 | 3 | 4 | 5 |
| 1. Skaitymo ir rašymo strategijų kompetencijų taikymas įvairių dalykų pamokose | Projektas ,,Skaitome vieni kitiems” | 2018 | Pradinių klasių mokytojosLietuvių kalbos mokytojos 5-7 kl. auklėtojai.  | Pradinukai kartą per savaitę skaito knygas ikimokylinio ugdymo grupėje.Dvi pamokas per mėnesį mokiniai skaito vieni kitiems. Kartą per mėnesį tėvai skaito klasėse.Mokiniai plės estetinę ir bendrąją kultūrinę patirtį, jiems skaitymas taps džiaugsmą teikiančiu vidiniu poreikiu. |

|  |  |  |  |  |
| --- | --- | --- | --- | --- |
|  | Mažoji konferencija „Mamos ir tėčio vaikystės knyga“ | 2018 | J. KancerevičienėM. DižavičienėPradinių klasių mokytojosR. Ramaškevičienė | Mokiniai atlieka apklausą, pateikia informaciją ir parodą apie tėvų skaitytas knygas. Kartu dalyvauja tėvai |
| Skaitymo ir rašymo strategijų taikymas logopedinių ir specialiųjų pratybų metu bei neformaliojo švietimo grupėse, bendrabutyje laisvalaikio metu.„Kalbina pasakas“, „Kuriame pasaką“ ir pan. | 2018 | Spec. pedagogėBendrabučio auklėtojos | Bent 10% pagerės specialiųjų poreikių mokinių skaitymas ir rašymo įgūdžiai.  |
| Metodinis užsiėmimas ,,Teksto skaitymo strategijos” | 2018 | Metodinė taryba |  Metodinės grupės nariai supažindins su teksto skaitymo strategijomis visų dalykų mokytojus. Pateiks rekomendacijas - lankstinukus. |
| Mokinių rengimas lietuvių kalbosolimpiadai, meninio skaitymo ir kt. konkursams | 2018 m. sausio mėn. | Lietuvių k. mokytojos | Gimnazijoje suorganizuotas raiškiojo skaitymo konkursas.Stipresni mokiniai bent po 2-3 dalyvaus konkursuose(rašinių ir kt.)Mokytojai nuosekliai konsultuoja gabesnius mokinius |
| Visi laikosi bendrųjų raštvedybos ir sąsiuvinių kultūros taisyklių | 2018m. kovo mėn. | Pavaduotoja ugdymui, visų dalykų mokytojai | Rezultatai aptariami administraciniame pasitarime |
|  |  |  |  |
|  |  |  |  |
|  |  |  |  |
| 2. Ugdymo kokybės gerinimas orientuotas į mokinio asmeninę pažangą | PUPP bandomoji patikra ir analizė | 2018 1 ketvirtis | Direktorė, pavaduotoja ugdymui, mokytojai | Mokytojai objektyviai įsivertins savo mokinių mokymosi pasiekimus, rinks grįžtamojo ryšio informaciją, reikalingą ugdymo kokybei ir vadybai gerintiNe mažiau 90% mokytojų taiko pamatuojamą stebėseną. Ir 90-95% mokinių planuoja savo pažangą  |
| Brandos egzaminų bandomieji egzaminai ir rezultatų analizė | Sausio mėn. |  |
| Nacionalinio mokinių pasiekimų patikrinimo rezultatų 2,4,6,8 klasėse ir mokinių profilių analizė | Gegužės mėn. |  |
| Mokinio pasiekimų ir pažangos stebėjimo ir fiksavimo dokumentai, jų aptarimas | Sausis-gegužė |  |
| Individualūs pokalbiai su mokiniais, turinčiais mokymosi problemų. |  |  | Išsiaiškintos problemos ir numatyta reikalinga pagalba |
|  |  |  |  |
| Naudoti virtualią mokymo(-si) aplinką:* Internetine sistema “Egzaminatorius”
* Mokymosi ir vertinimo platforma “Eduka klasė”
 | 2018 | Dalykų mokytojai | Sudarytos sąlygos kokybiškai ugdyti mokinius, didinti motyvaciją bei mokymosi įsivertinimąBent 50%mokytojų naudosis šia platforma |
|  |  |  |  |
| 3. Sudaryti mokiniams galimybes realizuoti individualius gebėjimus ir poreikius | Teikti grupines ir individualias konsultacijas. Dalyvauti olimpiadose, varžybose, konkursuose, projektuose | 2018 | Dalykų mokytojai | Bus skatinama mokinių motyvacija, Pagerės mokinių mokymosi motyvacija, nes jie bus įtraukti į ieškojimų ir atradimų procesą. Prizinių vietų skaičius ir dalyvavusių mokinių skaičius apspręs veiklos rezultatą. |
|  | Organizuoti veiklas bibliotekoje | 2-3 ugdomieji renginiai per metus | Bibiotekininkė, lietuvių k. mokytojai |  |
|  | Tradicinių renginių organizavimas | Pagal renginių planą |

**II PRIORITETAS. BENDRAVIMO IR BENDRADARBIAVIMO KULTŪROS STIPRINIMAS**

**Tikslas. Stiprinti mokyklos bendruomenės narių partnerystę, bendradarbiavimo kultūrą**

|  |  |  |  |  |
| --- | --- | --- | --- | --- |
| Uždavinys | Priemonės pavadinimas | Data | Atsakingi | Lūkesčiai |
| 1. | 2 | 3 | 4 | 5 |
| 1.Stiprinti sąmoningos mokinių drausmės ir gero elgesio kultūrą | Planuojant klasės auklėtojo veiklą planuose numatyti patyčių prevencines veiklas, įtraukti į veiklas mokinių tėvus  | 1 kartą per 3 mėnesius | Klasių auklėtojai | Gerės klasių mikroklimatas. Jį teigiamai įvertins daugiau negu 60 proc. mokinių ir tėvų. |
| Erdvės, skirtos mokinių poilsiui ir bendrosioms kompetencijoms ugdyti, kūrimas | 2018 | Technologijų mokytojai, ūkvedys,mokiniai | Bus sprendžiama mokinių bendravimo,užimtumo problema, populiarinamas skaitymas, formuojami skaitymo įgūdžiai, lavinamas jų kūrybingumas ir vaizduotė, pritraukiami socialiai pažeidžiamų grupių vaikai. |
| Klasės auklėtojų planuose numatyti edukacines išvykas ir renginius | 1 kartą per 3 mėnesius | Klasių auklėtojai | Klasėse bus įvairesnė veikla, kartą per 3 mėnesius klasės bendruomenė dalyvaus edukacinėse programose. |
| Klasių auklėtojų kvalifikacijos kėlimo ir soc. pedagogo pagalba klasės valdymo klausimais | Dalyvaus viename klasių auklėtojų seminare | Klasių auklėtojai | Geresnė ugdomoji veikla pamokose. Pagerės mikroklimatas. |
| Aptarti, o jei reikia, patobulinti klasių elgesio taisykles. Į aptarimą pakviesti tėvusKlasių elgesio taisykles skelbti klasių skelbimo lentoje. |  | Klasių auklėtojai | Sumažės klasėse elgesio taisyklių pažeidimų.  |
| 2.Tobulinti bendruomenės pozityvaus bendravimo ir bendradarbiavimo santykius | Tėvų dienos organizavimas Šeimos vakaronė | Kovo mėn. | Direktorė | Daugiau tėvų jaus tapatumą su mokykla, lankysis renginiuose ne mažiau 30 proc. tėvų. Juose gaus atsakymus į jiems rūpimus klausimus. Tėvai gaus reikiamą informaciją ugdymo klausimais, ją vertins pozityviai.Mokytojai gaus reikiamos informacijos klasių valandėlėms. |
| Individualios konsultacijos mokiniams, tėvams, mokytojams | Visus metus | Administracija, soc. pedagogė |
| Psichologų konsultacijos ir seminarai  | 2018 | Administracija |
| Plėtoti partnerystę organizuojant mokyklos renginius | 2018 | Klasių auklėtojai, renginių organizatoriai |
| Tėvų pedagoginis švietimas:* Pozityvios tėvystės mokymai
 | 1 kartą per mėnesį | DirektorėSoc. pedagogė |
| Ataskaitinės konferencijos metu atsiskaitoma už nuveiktą veiklą, padėkojama tėvams, mokiniams, mokytojams. | Gegužės mėn. |  |
|  | Vasaros socializacijos stovyklos, dalyvavimas akcijoje ,,Atverkime duris vasarai” | Birželio-rugpiūčio mėn. | Soc.pedagogė,Pradinių klasių mokytojos | Bus sprendžiama vasaros metu mokinių laisvalaikio užimtumo problema |

**III. PRIORITETAS. PAGALBA MOKINIUI**

**Tikslas. Intensyvinti rūpinimosi mokiniais politiką**

|  |  |  |  |  |
| --- | --- | --- | --- | --- |
| Uždavinys | Priemonės pavadinimas | Data | Atsakingi | Lūkesčiai |
| 1. | 2 | 3 | 4 | 5 |
| 1. Užtikrinti mokinių pamokų praleidimo ir vėlavimo į pamokas mažinimą | Lankomumo analizė | Kas mėnesį | Klasių auklėtojai, soc. pedagogas | 10 % pagerės mokinių pamokų lankomumas. |
| Pasibaigus pusmečiui | Soc. pedagogas |
| Mokyklos nelankymo priežasčių aiškinimasis, tėvų informavimas, lankymasis šeimose | 2018 | Klasių auklėtojai, soc. pedagogas | Bus išaiškintos ir pašalintos priežastys, dėl kurių mokinys negali lankyti pamokų. |
| Sprendžiant mokyklos nelankymo problemas, ryšių su socialiniais partneriais palaikymas | Iškilus problemai | Soc. pedagogas | Taps efektyvesnis mokyklos nelankymo problemų sprendimas. |
| Lankomumo gerinimo akcija ,,Kiekvieną dieną – visi iki vieno” | 2018-04 | Soc. pedagogas | Mokiniai aktyviai dalyvaus pamokose.Visos pamokos bus pateisintos. |
| Geriausiai lankančios klasės savaitė | Kartą per pusmetį | Soc. pedagogė | Gerės lankomumas, geriausiai lankanti klasė bus paskatinta ekskursija. |
| 2.Užtikrinti patyčių prevencijos ir intervencijos mokykloje vykdymą | Pokalbiai su mokiniais tema ,,Bendra tvarka mokykloje. Mokinių elgesio taisyklės” | 2018 | Klasių auklėtojai, soc. pedagogas | Mokyklos bendruomenė bus įtraukta į patyčių ir smurto atvejų mažinimą. Pagerės konfliktų, smurto atvejų sprendimo kokybė, sumažės mokinių agresyvus elgesys. Mokiniai mokysis spręsti tarpusavio konfliktus. Bus sukurta saugesnė atmosfera ir aplinka mokykloje. |
| Individualūs pokalbiai su mokiniais, turinčiais elgesio problemų | Nuolat per mokslo metus | Klasių auklėtojai, soc. pedagogas |
| Pagalba smurtą patyrusiems mokiniams, pagal smurto ir patyčių intervencijos ir prevencijos tvarkos aprašą | Nuolat per mokslo metus | Soc. pedagogas, vykdymo grupės nariai, klasių auklėtojai |
| VGK posėdžiai dėl elgesio problemų turinčių mokinių | Nuolat | Administracija, VGK  |
| Informacijos mokiniams, tėvams apie socialinę ir psichologinę pagalbą parengimas | 2018-03 | Soc. pedagogas |
| Dalyvavimas socialinėse akcijose, projektuose, skirtuose patyčių prevencijai ir intervencijai | 2018 | Soc. pedagogas, VGK nariai, vykdymo grupės nariai |
| Išnaudoti UP galimybes specialiųjų poreikių ir itin gabiems mokiniams.Skatinti dalyvavimą konkursuose ir olimpiadose | 2018 |  |
|  | Nuoseklus individualizuotų ir pritaikytų programų rengimas ir jų vykdymo priežiūra | Visus m.m. | Direktoriaus pavaduotoja ugdymui,Dalykų mokytojai | Tobulės individualizuotų ir pritaikytų programų turinys ir metodai joms įgyvendinti; 70% pagerės spec. poreikių mokinių ugdymo kokybė, mokytojai patobulins ugdymo turinio pritaikymo gebėjimus |
|  | Skirti valandas konsultacijoms gabiems ir turintiems mokymosi problemų mokiniams iš ugdymo plane mokinio poreikiams skirtų valandų | 2017-09 | Direktoriaus pavaduotoja ugdymui | Bus suteikta individuali pagalba įvairių gebėjimų mokiniams.  |

1. Įgyvendinama 95% planuotų priemonių.
2. Mokiniai dažniau patiria sėkmę, didėja mokinių mokymosi motyvacija.
3. Patobulėjo pamokos planavimas ir organizavimas(85% mokytojų patobulino pamokos planavimą)
4. Ugdymo procese dominuoja aktyvus mokymasis.
5. Efektyviau naudojamos informacinės technologijos ugdymo procese.
6. Mokyklos veiklos planavime dalyvauja visi bendruomenės nariai.
7. Mokytojų tarybos posėdžiuose bus atliekamas dalinis veiklos programos įgyvendinimo įvertinimas, išanalizuotas ugdymo turinio individualizavimas ir diferencijavimas, neformaliojo ugdymo poreikiai ir galimybės, priimti nutarimai dėl veiklos tobulinimo.
8. Įsivertinimo išvados ir rezultatai pateikiami mokyklos bendruomenei ataskaitų, duomenų lentelių, diagramų forma mokytojų, metodinės tarybos posėdžiuose, metodinių grupių pasitarimuose, tėvų susirinkimuose.
9. Veiklos programos priežiūrą vykdo mokyklos direktorius.

 **Priedai:**

3.1. Mokytojų tarybos posėdžių planas;

3.2. Mokyklos tarybos veiklos planas;

3.3. Metodinės tarybos veiklos planas;

3.4. Ugdymo proceso priežiūros planas;

3.5. Administracinių pasitarimų planas;

3.6. Vaiko gerovės komisijos veiklos planas;

3.7. Darbo su tėvais planas;

3.8. Bibliotekos veiklos planas;

3.9. Bendrabučio veiklos planas;

3.10.Mokyklos renginių planas.

3.11. Kvalifikacijos tobulinimo planas

Veiklos planą parengė darbo grupė: vadovė Ona Valančienė,

 nariai Jūratė Stankevičienė,

 Anfija Bartkevičienė,

 Jurgita Striškienė

 Daiva Taučiuvienė,

Pritarta.

 Mokyklos tarybos 2017 m. gruodžio 20 d. nutarimu. Prot. Nr. MT -.10